नई दिल्ली, संजय सावर्ण। आइपीएल 2018 के फाइनल मैच में चेन्नई सुपर किंग्स के ओपनर बल्लेबाज शेन वॉटसन की तूफानी पारी में हैदराबाद के तमाम गेंदबाज उड़ गए। वॉटसन जब अपनी पारी की शुरुआत करने आए तब वो 10 गेंदों के बाद यानी 11वें गेंद पर अपना खाता खोला और इसके बाद ऐसी पारी खेली की टीम को फाइनल में जीत दिला दी। शेन वॉटसन ने इस आइपीएल में अपना दूसरा शतक लगाया। शेन के शतक के दम पर चेन्नई ने तीसरी बार आइपीएल का खिताब अपने नाम किया। शेन वॉटसन को उनकी तूफानी पारी के लिए 'मैन ऑफ द मैच' चुना गया।